Lima rumah ibadat terima dana UNIFOR
KANOWIT: Sebanyak lima buah rumah ibadat menerima sumbangan dana daripada Unit Hal Ehwal Agama-Agama Lain (UNIFOR), semalam. Lima buah rumah ibadat tersebut ialah Gereja BEM pekan Kanowit, Gereja Methodist Iban pekan Kanowit, Church St Francis Xavier Kanowit, Gereja St Maria Nanga Jagoi Kanowit dan Hock Ann Teng Temple Kanowit. Kesemua cek sumbangan tersebut telah disampaikan oleh Ahli Dewan Undangan Negeri (ADUN) Machan, Allan Siden Gramong. Pada majlis yang sama, Allan turut menyerahkan cek bantuan khas kepada sebanyak 19 buah sekolah di daerah Kanowit. Bantuan khas tersebut adalah untuk membantu pihak sekolah menyediakan kelengkapan seperti cecair pembersih tangan, alat pemeriksaan suhu, pelitup muka dan sebagainya. Selain itu, Allan turut menyerahkan cek sumbangan khas kepada sebanyak 12 persatuan di daerah tersebut. Majlis turut dihadiri oleh mantan ADUN Machan, Dato Sri Gramong Juna. 
See author's posts
